Diari Oficial de la Generalitat Valenciana


Sumari del DOGV 9106, del 14-06-2021 (2021/6662)

RESOLUCIÓ d'11 de juny de 2021, del director general de LABORA Servei Valencià d'Ocupació i Formació, per la qual es prorroguen cinc beques per a la realització de pràctiques professionals en LABORA Servei Valencià d'Ocupació i Formació.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9106

Data del DOGV
:   14-06-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/6662


Data del document
:   11-06-2021

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ d'11 de juny de 2021, del director general de LABORA Servei Valencià d'Ocupació i Formació, per la qual es prorroguen cinc beques per a la realització de pràctiques professionals en LABORA Servei Valencià d'Ocupació i Formació. [2021/6662]  
LABORA Servei Valencià d'Ocupació i Formació, en el marc de la política dirigida a fomentar la formació complementària dels que s'acaben de graduar a través de la realització de pràctiques professionals, va convocar la concessió de cinc beques per a la realització de pràctiques professionals en LABORA Servei Valencià d'Ocupació i Formació, mitjançant Resolució de 12 de desembre de 2019, del director general del Servei Valencià d'Ocupació i Formació (DOGV 8707, 30.12.2019).  
  
Per Resolució de 4 de juny de 2020, del director general de LABORA Servei Valencià d'Ocupació i Formació (DOGV 8829, 08.06.2020) es van adjudicar les beques per a la realització de les pràctiques anteriorment esmentades, per un període de dotze mesos a comptar des del dia 15 de juny de 2020 fins al 14 de juny de 2021.   
Per Resolució de 3 de juliol de 2020, del director general de LABORA Servei Valencià d'Ocupació i Formació (DOGV 8852, 08.07.2020) es va acceptar la renúncia com a becària en la modalitat jurídica de Marina Cayo López, i es va concedir una nova beca pel temps restant a Ana Caballero Castellote, atés que constava en la borsa de reserva que es va constituir a aquest efecte i va acceptar la crida.  
Per Resolució de 3 de novembre de 2020, del director general de LABORA Servei Valencià d'Ocupació i Formació (DOGV 8946, 06.11.2020) es va acceptar la renúncia com a becari en la modalitat comunicació d'Iván Argente Poveda, i es va concedir una nova beca pel temps restant a Marina López Ródenas, atés que constava en la borsa de reserva que es va constituir a aquest efecte i va acceptar la crida.  
Per Resolució de 9 d'abril de 2021, del director general de LABORA Servei Valencià d'Ocupació i Formació (DOGV 9063,de 16.04.2021) es va acceptar la renúncia com a becària en la modalitat comunicació d'Ágata Elvira Pita Gómez, i es va concedir una nova beca pel temps restant a Celia Gimeno Bas, atés que constava en la borsa de reserva que es va constituir a aquest efecte i va acceptar la crida.  
Per Resolució de 13 de maig de 2021, del director general de LABORA Servei Valencià d'Ocupació i Formació (DOGV 9092, 25.05.2021) es va acceptar la renúncia com a becari en la modalitat comunicació de Luis Barrachina Pérez, i es va concedir una nova beca pel temps restant a José Gustavo Huerta de Rojas, atés que constava en la borsa de reserva que es va constituir a aquest efecte i va acceptar la crida.  
Segons el que disposa l'article 3.1 de l'Ordre d'1/2017, de 18 de gener, de la Conselleria d'Economia Sostenible, Sectors Productius, Comerç i Treball, la duració de les beques serà de dotze mesos. No obstant això, podrà prorrogar-se sense necessitat d'una nova convocatòria per un període màxim de 12 mesos addicionals, sempre que hi haja la disponibilitat pressupostària corresponent i el desenvolupament de l'activitat que s'estiga efectuant així ho requerisca o ho aconselle.  
Havent-hi consignació pressupostària suficient a càrrec de la línia de subvenció S3046000, beques de formació, del capítol IV, subprograma 322.59 del pressupost de LABORA Servei Valencià d'Ocupació i Formació per a l'exercici 2021, és possible la pròrroga de les beques esmentades des del 15 de juny de 2021 al 14 de juny de 2022.  
Per tot això, i en exercici de les facultats legalment conferides, resolc:  
  
Primer  
Procedir a la pròrroga de les beques concedides a Ana Herreras Higón, José Gustavo Huerta de Rojas, Ana Caballero Castellote, Marina López Ródenas i Celia Gimeno Bas, o persona que les substituïsca, per a la realització de pràctiques professionals en LABORA Servei Valencià d'Ocupació i Formació, en les mateixes condicions establides en la Resolució de 12 de desembre de 2019, del director general de LABORA Servei Valencià d'Ocupació i Formació, per la qual es van convocar (DOGV 8707, 30.12.2019).  
Segon  
El període de pròrroga serà de dotze mesos i s'iniciarà amb efectes del dia 15 de juny de 2021 i finalitzarà el 14 de juny de 2022, tots dos inclosos. La part de la pròrroga corresponent a 2022 estarà condicionada a l'existència de crèdit adequat i suficient en l'exercici indicat.  
  
La publicació d'aquesta resolució produeix els efectes de notificació a les persones interessades, d'acord amb el que disposen els articles 40 i 46 de la Llei 39/2015, d'1 d'octubre, del procediment administratiu comú de les administracions públiques.  
  
Contra aquesta resolució, que posa fi a la via administrativa, podrà interposar recurs de reposició davant l'òrgan que ha dictat l'acte, en el termini d'un mes comptat a partir de l'endemà a la seua publicació, o bé recurs contenciós administratiu d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 11 de juny de 2021.- El director general de LABORA Servei Valencià d'Ocupació i Formació: Enric Nomdedéu Biosca.